CELEX: E2014C0021
Language: el
Date: 2014-01-29 00:00:00
Title: Απόφαση της Εποπτεύουσας Αρχής της ΕΖΕΣ, αριθ. 21/14/COL της 29ης Ιανουαρίου 2014 , για την ενενηκοστή τρίτη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων

19.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 179/79
            
         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 21/14/COL
   της 29ης Ιανουαρίου 2014
   για την ενενηκοστή τρίτη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   ΕΧΟΝΤΑΣ ΥΠΟΨΗ τη συμφωνία για τον Ευρωπαϊκό Οικονομικό Χώρο (1), και ιδίως τα άρθρα 61 έως 63 και το πρωτόκολλο 26,
   ΕΧΟΝΤΑΣ ΥΠΟΨΗ τη συμφωνία μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου (2), και ιδίως το άρθρο 5 παράγραφος 2 στοιχείο β) και το άρθρο 24,
   Εκτιμωντας τα ακολουθα:
   Το κεφάλαιο των κατευθυντηρίων γραμμών της Εποπτεύουσας Αρχής της ΕΖΕΣ για τις κρατικές ενισχύσεις σχετικά με την έρευνα και ανάπτυξη και την καινοτομία (3) (κατευθυντήριες γραμμές ΕΑΚ) έληξε στις 31 Δεκεμβρίου 2013 (4),
   Το κεφάλαιο αυτό αντιστοιχούσε στο κοινοτικό πλαίσιο σχετικά με τις κρατικές ενισχύσεις για την Έρευνα και Ανάπτυξη και την Καινοτομία (5) το οποίο έληξε ομοίως στις 31 Δεκεμβρίου 2013 (6),
   Στις 10 Δεκεμβρίου 2013, η Ευρωπαϊκή Επιτροπή («η Επιτροπή») δημοσίευσε ανακοίνωση σχετικά με την παράταση της εφαρμογής του κοινοτικού πλαισίου για τις κρατικές ενισχύσεις για την έρευνα και ανάπτυξη και την καινοτομία έως τις 30 Ιουνίου 2014 (7).
   Η παράταση αυτή εγκρίθηκε από την Επιτροπή ενόψει της πρότασής της για αναθεώρηση των κατευθυντηρίων γραμμών ΕΑΚ (8) και στο πλαίσιο της συνολικής διαδικασίας εκσυγχρονισμού των κανόνων για τις κρατικές ενισχύσεις (9), ενώ συνδέεται στενά με την παράλληλα προτεινόμενη αναθεώρηση του γενικού κανονισμού απαλλαγής κατά κατηγορία (10).
   Προκειμένου να διασφαλιστεί η συνεκτική προσέγγιση όλων των μέσων κρατικής ενίσχυσης, λαμβανομένης υπόψη της ανάγκης να εξασφαλιστούν η συνέχεια και η ασφάλεια δικαίου κατά τη μεταχείριση των κρατικών ενισχύσεων για την έρευνα και ανάπτυξη και την καινοτομία, καθώς και να διασφαλισθεί η ενιαία εφαρμογή των κανόνων για τις κρατικές ενισχύσεις σε ολόκληρο τον Ευρωπαϊκό Οικονομικό Χώρο, η ισχύς του σημερινού κεφαλαίου των κατευθυντήριων γραμμών της Αρχής σχετικά με τις κρατικές ενισχύσεις για την έρευνα και ανάπτυξη και την καινοτομία (ΕΑΚ) πρέπει να παραταθεί.
   Έχουν διεξαχθεί διαβουλεύσεις με την Ευρωπαϊκή Επιτροπή και τα κράτη ΕΖΕΣ,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η πρώτη πρόταση της παραγράφου 178 του κεφαλαίου των κατευθυντηρίων γραμμών της Εποπτεύουσας Αρχής της ΕΖΕΣ σχετικά με την έρευνα και ανάπτυξη και την καινοτομία (ΕΑΚ) τροποποιείται ως εξής:
   
      
                  «(178)
               
               
                  Το παρόν κεφάλαιο εφαρμόζεται έως τις 30 Ιουνίου 2014».
               
            
   Άρθρο 2
   Το κείμενο στην αγγλική γλώσσα είναι το μόνο αυθεντικό.
   
      Βρυξέλλες, 29 Ιανουαρίου 2014.
      
         
            Για την Εποπτεύουσα Αρχή της ΕΖΕΣ
         
         Oda Helen SLETNES
         
            Πρόεδρος
         
         Frank BÜCHEL
         
            Μέλος του Σώματος
         
      
   
   
      (1)  Η «συμφωνία για τον ΕΟΧ».
   
      (2)  Η «συμφωνία περί Εποπτείας και Δικαστηρίου».
   
      (3)  ΕΕ L 305 της 19.11.2009, σ. 1, συμπλήρωμα για τον ΕΟΧ αριθ. 60 της 19.11.2009, σ. 1.
   
      (4)  Βλέπε παράγραφο 178 των κατευθυντηρίων γραμμών της Εποπτεύουσας Αρχής της ΕΖΕΣ σχετικά με τις κρατικές ενισχύσεις για την έρευνα και ανάπτυξη και την καινοτομία.
   
      (5)  ΕΕ C 323 της 30.12.2006, σ. 1.
   
      (6)  Βλέπε σημείο 10.3, παράγραφος 2 του κοινοτικού πλαισίου σχετικά με τις κρατικές ενισχύσεις για την Έρευνα και Ανάπτυξη και την Καινοτομία.
   
      (7)  ΕΕ C 360 της 10.12.2013, σ. 1.
   
      (8)  Οι διαβουλεύσεις σχετικά με το σχέδιο πλαισίου της ΕΕ για τις κρατικές ενισχύσεις για την έρευνα και ανάπτυξη και την καινοτομία, άρχισαν στις 20.12.2013. Το σχέδιο είναι διαθέσιμο στην ακόλουθη διεύθυνση: http://ec.europa.eu/competition/consultations/2013_state_aid_rdi/index_en.html
   
      (9)  Ανακοίνωση της Επιτροπής στο Ευρωπαϊκό Κοινοβούλιο, στο Συμβούλιο, στην Ευρωπαϊκή Οικονομική και Κοινωνική Επιτροπή και στην Επιτροπή των Περιφερειών σχετικά με τον εκσυγχρονισμό των κανόνων της ΕΕ για τις κρατικές ενισχύσεις (SAM) COM(2012) 209 final.
   
      (10)  Κανονισμός (ΕΚ) αριθ. 800/2008 της Επιτροπής, της 6ης Αυγούστου 2008, για την κήρυξη ορισμένων κατηγοριών ενισχύσεων ως συμβατών με την κοινή αγορά κατ' εφαρμογή των άρθρων 87 και 88 της συνθήκης. ΕΕ L 214 της 9.8.2008, σ. 3. Οι διαβουλεύσεις σχετικά με το σχέδιο ΓΚΑΚ της ΕΕ άρχισαν στις 18.12.2013. Το σχέδιο είναι διαθέσιμο στην ακόλουθη διεύθυνση: http://ec.europa.eu/competition/consultations/2013_consolidated_gber/index_en.html